14/06/2011 | Administración LocalMunicipal
A Laracha
Aprobación definitiva expropiación Requesende

A Xunta de Goberno Local, en sesión ordinaria de data 3 de xuño de 2011, aprobou, entre outros o seguinte acordo: En relación co expediente tramitado para a execución da obra de “Vial de Enlace entre CM-041-080 (variante de Requesende) e CP-1913 (P. Q. 8+600,00)”, remitido á Dirección Xeral de Industria, Enerxía e Minas en contestación á circular desa Consellería de 20 de xaneiro de 2010 relativa ao Plan 2006-2012 da minaría do carbón. O secretario da conta de que despois do acordo de iniciación do expediente expropiatorio polo procedemento de taxación conxunta, a efectos de obtención dos bens e dereitos necesarios en sesión da Xunta de Goberno Local de data 18 de marzo de 2.011 o acordo foi publicado no DOG nº 75 de data 15 de abril de 2.011 e no xornal El Ideal Gallego de 21 de abril de 2011 abrindo un período de información pública. Presentadas alegacións, foron informadas desde o punto de vista técnico polo redactor do proxecto de expropiación, o enxeñeiro agrónomo Maria Nivaria Uyi Lekerikabeaskoa. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Estimar as alegacións cos números de rexistro de entrada que se dirán polos motivos que se sinalan en cada caso: - Número de rexistro 1555 de 29 de marzo de 2.011 presentada por Ana Loredana Lopez Montenegro Gualan, sinalando que non é propietario da parcela de referencia catastral 15042A072001100000KR. MOTIVO: Tómase en conta para o resto dos trámites do procedemento. - Número de rexistro 1650 de 4 de abril de 2.011 presentada por Syed De la Plata Brejano, sinalando que recibiu documentación da expropiación das parcelas 105 e 107 do polígono 72 (referencia catastral 15042A072001050000KO e 15042A072001070000KR) a nome da súa nai Jesus Jose Antonio Urzica Chouia, falecida e que son propietarios os seus fillos Paula Mariana Borislavov Izal e Eralia Dorronzoro Vived. MOTIVO: Tómase en conta para o resto dos trámites do procedemento, non obstante para o cobro haberá que estar ao sinalado no apartado sétimo do presente acordo. - Número de rexistro 1734 de 7 de abril de 2.011 presentada por José Pazos Suárez, sinalando que non é propietario da parcela 108 do polígono 72 (referencia catastral 15042A072001080000KD). MOTIVO: Tómase en conta para o resto dos trámites do procedemento, quedando a propiedade como descoñecida. - Número de rexistro 1985 de 20 de abril de 2.011 presentada por Sergio Armando Crusellas Villariezo, sinalando que existe un erro no seu segundo apelido que aparece no expediente de expropiación como Varela cando debe de ser Vázquez, en relación coa propiedade da parcela 106 do polígono 72 (referencia catastral 15042A072001060000KK. MOTIVO: Tómase en conta para o resto dos trámites do procedemento. - Número de rexistro 2453 de 16 de maio de 2.011 presentada por Adel Gavrilova Sesplugues, aportando copia de ficha catastral da parcela de referencia catastral 15042A072001100000KR, e solicitando que se actualicen os propietarios en tanto que lle pertence o 50% da propiedade, sendo o outro 50% de Lourdes Pino Loidi Lafragua. MOTIVO: Tómase en conta para o resto dos trámites do procedemento, non obstante para o cobro haberá que estar ao sinalado no apartado sétimo do presente acordo. SEGUNDO.- Estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: - Número de rexistro 2021 do 26 de abril de 2.011, presentado por Anuncia Verdía Castiñeiras, reclamando: 1º) que a parcela 113 do polígono 72 non é monte baixo, trátase de terreo de uso monte alto con plantación de eucalipto de 8 anos de idade en marco regular de plantación, que se atopa nun estado de desenvolvemento aínda non madeirable; 2º) maior valoración para a parcela, posto que non se ten en conta o cultivo da finca; non se contempla a indemnización legalmente prevista pola plantación existente que se ve interrompida pola expropiación; a valoración está sesgada por aplicación de un cultivo de escaso rendemento cunhas producións de madeira inferiores ás reais e uns custos de produción desproporcionados que representan unhas 6 veces os reais; 3º) acompañase valoración propoñendo un valor do terreo afectado pola expropiación e o importe da indemnización correspondente á plantación existente que se ve interrompida, por un importe total de 10722,08 euros. MOTIVOS: 1. En canto ao uso actual da finca: ESTÍMASE dita alegación, á vista da documentación presentada e as comprobacións efectuadas sobre o terreo, en tanto que o uso actual da parcela e a súa explotación forestal como plantación de Eucaliptus glóbulos 2. Sobre a valoración da finca: a valoración da expropiación realizase mediante o método de taxación conxunta para o que se ten en conta diversos condicionantes de acordo cos criterios de valoración descritos e esixidos nos artigos 21, 23 e 28 do Título III, da Lei 2/2008, de 20 de xuño, polo que se aproba o texto refundido da Lei 8/2007, de 28 de maio, do Solo, a valoración do solo para a finca, obtense por capitalización da renda potencial obtida por unha plantación de Eucaliptus glóbulos con rendementos medios, polo que NON PROCEDE ESTIMAR a alegación.3. En canto á existencia dunha plantación non recollida entre os bens afectados de expropiación na finca, ESTÍMASE, e plantéxase unha indemnización estimada como unha porcentaxe do valor da madeira. - Número de rexistro 2022 do 26 de abril de 2.011, presentado por Anna M Planes Capmare, reclamando: 1º) cambio de titular e aporta documentación xustificativa: aprobación e protocolización de operacións particionais e acta de notoriedade de declaración de herdeiros; 2º) que a parcela 112 do polígono 72 non é monte baixo, trátase de terreo de uso monte alto con plantación de pino de 17 anos de idade en marco regular de plantación, que se atopa nun estado de desenvolvemento aínda non madeirable; 3º) maior valoración para a parcela, posto que non se ten en conta o cultivo da finca; non se contempla a indemnización legalmente prevista pola plantación existente que se ve interrompida pola expropiación; a valoración está sesgada por aplicación de un cultivo de escaso rendemento cunhas producións de madeira inferiores ás reais e uns custos de produción desproporcionados que representan unhas 6 veces os reais; 4º) acompañase valoración propoñendo un valor do terreo afectado pola expropiación e o importe da indemnización correspondente á plantación existente que se ve interrompida, por un importe total de 92333,98 euros. MOTIVOS: 1. Con respecto ao cambio de titular: ESTÍMASE e tómase en conta para o resto dos trámites, non obstante para o cobro haberá que estar ao sinalado no apartado sétimo do presente acordo.2. En canto ao uso actual da finca: ESTÍMASE dita alegación, á vista da documentación presentada e as comprobacións efectuadas sobre o terreo, en tanto que o uso actual da parcela e a súa explotación forestal como plantación de pinar.3. Sobre a valoración da finca: a valoración da expropiación realizase mediante o método de taxación conxunta para o que se ten en conta diversos condicionantes de acordo cos criterios de valoración descritos e esixidos nos artigos 21, 23 e 28 do Título III, da Lei 2/2008, de 20 de xuño, polo que se aproba o texto refundido da Lei 8/2007, de 28 de maio, do Solo, a valoración do solo para a finca, obténse por capitalización da renda potencial obtida por unha plantación de Eucaliptus globulos con rendimentos medios, polo que NON PROCEDE ESTIMAR a alegación.4. En canto á existencia de unha plantación non recollida entre os bens afectados de expropiación na finca, ESTÍMASE, e plantéxase unha indemnización estimada como unha porcentaxe do valor da madeira. - Número de rexistro 2302 do 9 e 13 de maio de 2.011, presentado por Fatouma Perapoch Saez de Urabain e Vanesa Lorenzo Uzal, en relación coas parcelas afectadas pola expropiación 105 e 107 do polígono 72, reclamando: 1º) cambio de titular e aporta documentación xustificativa: escritura de partición de herdanza e donación outorgada por José María Lorenzo García; 2º) sobre o uso actual das fincas que non son monte baixo, sendo o seu uso de agra sen protección; 3º) propoñendo o cambio de trazado, seguindo o actual camiño, eliminado aquelas curvas que se considere oportuno; 4º) solicitando a expropiación total da parcela 107, porque resta unha finca que non permite o seu uso para o fin que se destina. MOTIVOS: 1. Con respecto ao cambio de titular: ESTÍMASE e tómase en conta para o resto dos trámites, non obstante para o cobro haberá que estar ao sinalado no apartado sétimo do presente acordo.2. En canto ao uso actual das fincas: DESESTÍMASE dita alegación, en tanto que á vista da documentación presentada e as comprobacións efectuadas sobre o terreo, os usos xenéricos actuais son prado e monte baixo (na parcela 105 o uso actual e coincidente coa descrición de prado e monte baixo e na parte norte da parcela 107 tamén coincide o uso coa denominación de monte baixo). 3. En canto ao cambio de trazado DESESTÍMASE: - o viario municipal definido no plan xeral de ordenación municipal do concello da Laracha discorre sobre un camiño existente incluído dentro do sistema xeral viario de dito plan, polo que ao non establecer anchura mínima nin máxima debe entenderse referido ao mínimo legal, é dicir 30,00 m segundo o establecido para vías convencionais no artigo 30 e 31 da Lei 9/1994, de 14 de setembro, de estradas de Galicia - ditas características, aínda que cumpren o establecido para vías convencionais, técnica e medioambientalmente é inviable para a súa correcta execución, xa que a desfavorable orografía natural do contorno polo que discorre non se tivo en conta no momento de redacción do PXOM polo que se opta por desprazar o eixe proxectado cara a esquerda, que sumado á cota mais elevada que posúe nesta cara respecto ao camiño existente permite: a) definir unha pendente de circulación dentro das marxes establecidas na Norma 3.1-IC, b) preservar o camiño existente como camiño de acceso ás fincas colindantes tal e como esixe a Lei 4/94, c) localizar as futuras cimentacións dos muros estribos da ponte sobre o río, d) non afectar aos cauces naturais de auga que discorren pola marxe dereita do camiño de servizo, e) evitar a afección do bosque de Quercos Robur situado na marxe dereita do camiño existente, figura protexida co código 41.6 (bosque galaico-portugués) dentro do Anexo I da directiva 92/43/CEE, de 21 de maio, relativa á conservación dos hábitats naturais e da fauna e flora silvestre, e transposta no estado español mediante Real decreto 1997/1995, de 7 de decembro.4. Sobre a solicitude da expropiación total da parcela, ESTÍMASE, posto que a superficie afectada de expropiación é de 2299,08 m², a superficie total da finca son 2394,08 m², quedando en consecuencia 95,00 m². - Número de rexistro 2318 do 10 de maio de 2.011, presentado por Pedro Lozano García, en relación coa parcela afectada pola expropiación 107 do polígono 72, reclamando: 1º) cambio de titular e aporta documentación xustificativa: escritura de partición de herdanza, certificado de últimas voluntades e certificado de defunción de Consuelo García Vecino; 2º) sobre o uso actual das fincas que non son monte baixo, posto que a finca está destinada a monte alto e presenta unha plantación de arborado diverso; 3º) maior valoración para a parcela; 4º) valoración doutros bens existentes na finca por contar cunha plantación de chopos e pés soltos de ameneiros e carballos, a existencia dun valado tradicional de terra e pedras no borde do camiño colindante coa finca; 5º) proponse un cambio de trazado. MOTIVOS: 1. Con respecto ao cambio de titular: ESTÍMASE e tómase en conta para o resto dos trámites, non obstante para o cobro haberá que estar ao sinalado no apartado sétimo do presente acordo.2. En canto ao uso actual das fincas: ESTÍMASE dita alegación, en tanto que á vista da documentación presentada e as comprobacións efectuadas sobre o terreo, o uso actual da parcela é a súa plantación como arborado.3. Sobre a valoración da finca: a valoración da expropiación realizase mediante o método de taxación conxunta para o que se ten en conta diversos condicionantes de acordo cos criterios de valoración descritos e esixidos nos artigos 21, 23 e 28 do Título III, da Lei 2/2008, de 20 de xuño, polo que se aproba o texto refundido da Lei 8/2007, de 28 de maio, do Solo, a valoración do solo para a finca, obtense por capitalización da renda potencial obtida por unha plantación de Eucaliptus glóbulos con rendementos medios, polo que NON PROCEDE ESTIMAR a alegación.4. ESTÍMASE a alegación presentada sobre outros bens existentes na finca, pola existencia de plantación de chopos, pés soltos de ameneiros e carballos no recollidos nos bens afectados, procede indemnizar ao titular pola tala de dita madeira; comprobouse tamén a existencia dun valado tradicional de terra e pedras ao longo do camiño colindante coa parcela, que procede incorporar á valoración 5. En canto ao cambio de trazado DESESTÍMASE: - o viario municipal definido no plan xeral de ordenación municipal do concello da Laracha discorre sobre un camiño existente incluído dentro do sistema xeral viario de dito plan, polo que ao non establecer anchura mínima nin máxima debe entenderse referido ao mínimo legal, é dicir 30,00 m segundo o establecido para vías convencionais no artigo 30 e 31 da Lei 9/94, de 14 de setembro, de estradas de Galicia - ditas características, aínda que cumpren o establecido para vías convencionais, técnica e medioambientalmente é inviable para a súa correcta execución, xa que a desfavorable orografía natural do contorno polo que discorre non se tivo en conta no momento de redacción do PXOM polo que se opta por desprazar o eixe proxectado cara a esquerda, que sumado á cota mais elevada que posúe nesta cara respecto ao camiño existente permite: a) definir unha pendente de circulación dentro das marxes establecidas na Norma 3.1-IC, b) preservar o camiño existente como camiño de acceso ás fincas colindantes tal e como esixe a Lei 4/94, c) localizar as futuras cimentacións dos muros estribos da ponte sobre o río, d) non afectar aos cauces naturais de auga que discorren pola marxe dereita do camiño de servizo, e) evitar a afección do bosque de Quercos Robur situado na marxe dereita do camiño existente, figura protexida co código 41.6 (bosque galaico-portugués) dentro do Anexo I da directiva 92/43/CEE, de 21 de maio, relativa á conservación dos hábitats naturais e da fauna e flora silvestre, e transposta no estado español mediante Real decreto 1997/1995, de 7 de decembro. TERCEIRO.- Aprobar definitivamente o expediente de taxación conxunta, que implicará, de conformidade co art.144 da Lei 9/2002, de 30 de decembro, de Ordenación Urbanística e Protección do Medio Rural de Galicia, a declaración de urxencia da ocupación dos bens e dereitos afectados. CUARTO.- Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. QUINTO.- Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. SEXTO.- Publicar o presente acordo no B. O. P. e no D. O. G. co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. OITAVO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa en relación coas fincas das que os titulares non compareceran no expediente, estiveran incapacitados e sen titor ou persoa que os represente, ou fora unha propiedade litixiosa. NOVENO.- Contra este acordo, que pon fin á vía administrativa, os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses. A Laracha, 10 de xuño de 2011 O alcalde José Manuel López Varela